অমৃতা বসু

**অমৃতা বসু** একজন মার্কিন শিক্ষাবিদ এবং রাষ্ট্রবিজ্ঞানী। তিনি বর্তমানে অ্যামহার্স্ট কলেজে অধ্যাপনা করছেন, যেখানে তিনি রাষ্ট্রবিজ্ঞান, যৌনতা, নারী ও জেন্ডার অধ্যয়ন, এশীয় ভাষা ও সভ্যতা এবং ব্ল্যাক স্টাডিজ বিভাগের সাথে যুক্ত।

## প্রারম্ভিক জীবন
অমৃতা বসু ১৯৫৩ সালের ডিসেম্বরে নিউ ইয়র্কে জন্মগ্রহণ করেন। তার বাবা-মা জাতিসংঘে কর্মরত ছিলেন। তার মা নারী সংক্রান্ত বিভিন্ন বিষয়ে কাজ করতেন এবং তার বাবা অর্থনীতি সংক্রান্ত বিষয়ে কাজ করতেন। 

## শিক্ষা ও কর্মজীবন

বসু ১৯৭৫ সালে কর্নেল বিশ্ববিদ্যালয় থেকে এশীয় গবেষণায় মাইনরসহ সরকার বিষয়ে স্নাতক ডিগ্রি অর্জন করেন। ১৯৭৭ সালে তিনি কলম্বিয়া বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি এবং দক্ষিণ এশীয় ইনস্টিটিউট থেকে একটি সার্টিফিকেট লাভ করেন। বসু ১৯৮৪ সালে কলম্বিয়া বিশ্ববিদ্যালয় থেকে রাষ্ট্রবিজ্ঞানে পিএইচডি ডিগ্রি অর্জন করেন।

১৯৮১ সাল থেকে বসু অ্যামহার্স্ট কলেজের রাষ্ট্রবিজ্ঞান বিভাগে অধ্যাপনা করছেন, প্রথমে তিনি সহকারী অধ্যাপক হিসেবে যোগ দেন। এছাড়া ১৯৮৬-১৯৮৭ শিক্ষাবর্ষে তিনি কলম্বিয়া বিশ্ববিদ্যালয়ে একজন পরিদর্শনকারী স্কলার হিসেবে দায়িত্ব পালন করেন। ১৯৮৮ সালে তিনি অ্যামহার্স্ট কলেজে সহযোগী অধ্যাপক পদে উন্নীত হন। ১৯৯৪ সালে তিনি পূর্ণ অধ্যাপক হন এবং সেখানে তার সেবা অব্যাহত রেখেছেন। ২০০৩ সালে তার পদটি রাষ্ট্রবিজ্ঞান এবং যৌনতা, নারী ও জেন্ডার অধ্যয়নের ডোমেনিক জে. পেইন ১৯৫৫ অধ্যাপক হিসেবে ভূষিত হয়।

২০০১ থেকে ২০০৫ সাল পর্যন্ত তিনি ফাইভ কলেজ উইমেনস স্টাডিজ রিসার্চ সেন্টারের পরিচালক হিসেবে দায়িত্ব পালন করেন। ২০০৭ থেকে ২০১০ সাল পর্যন্ত তিনি অ্যামহার্স্ট কলেজের অনুষদের সহযোগী ডিন হিসেবে কাজ করেছেন।

## একাডেমিক সম্মান ও ফেলোশিপ
১৯৭৫ সালে অমৃতা বসু কলম্বিয়া ইউনিভার্সিটি ফেলোশিপ লাভ করেন এবং ১৯৭৯ সালে তাকে আমেরিকান ইনস্টিটিউট অফ ইন্ডিয়ান স্টাডিজ থেকে প্রি-ডক্টরাল জুনিয়র ফেলোশিপ প্রদান করা হয়। ১৯৮০ সালে তিনি উড্রো উইলসন ফাউন্ডেশন থেকে গবেষণাপত্র ফেলোশিপ লাভ করেন। ১৯৮১ থেকে ১৯৮৩ সাল পর্যন্ত তিনি ব্ল্যাক স্টাডিজ/উইমেন স্টাডিজ অনুষদ উন্নয়ন প্রকল্পে কাজ করেন এবং ১৯৮৪ সালে অ্যামহার্স্ট কলেজের কার্ল লোয়েনস্টাইন ফেলোশিপে ভূষিত হন। ১৯৯০ সালে বসুকে ফুলব্রাইট কমিশন সিনিয়র ফেলোশিপ প্রদান করা হয় যা তিনি প্রত্যাখ্যান করেছিলেন। একই বছর তিনি আমেরিকান ইনস্টিটিউট অফ ইন্ডিয়ান স্টাডিজ সিনিয়র ফেলোশিপ লাভ করেন। ১৯৯১ সালে তিনি সোশ্যাল সায়েন্স রিসার্চ কাউন্সিল থেকে সিনিয়র ফেলোশিপ পান এবং ১৯৯১-১৯৯২, ১৯৯৩-১৯৯৪ ও ১৯৯৭-১৯৯৮ শিক্ষাবর্ষের জন্য অ্যামহার্স্ট কলেজ রিসার্চ অ্যাওয়ার্ড লাভ করেন। ১৯৯২ এবং ১৯৯৩ সালে তিনি যথাক্রমে ফাইভ কলেজ এশীয়-আমেরিকান স্টাডিজ কারিকুলাম ডেভেলপমেন্ট গ্রান্ট এবং পিস অ্যান্ড ওয়ার্ল্ড সিকিউরিটি স্টাডিজ কারিকুলাম ডেভেলপমেন্ট গ্রান্ট লাভ করেন। ১৯৯৩ সালে তিনি জন ডি ও ক্যাথরিন টি. ম্যাকআর্থার ফাউন্ডেশন থেকে গবেষণা ও লেখালেখি পুরস্কার লাভ করেন। ১৯৯৪ সালে তাকে পিস অ্যান্ড ওয়ার্ল্ড সিকিউরিটি স্টাডিজ প্রোগ্রাম কারিকুলাম ডেভেলপমেন্ট গ্রান্ট প্রদান করা হয় এবং ১৯৯৫ সালে তাকে মার্কিন যুক্তরাষ্ট্রের ইনস্টিটিউট ফর পিস-এ ভারতের রাজনৈতিক সহিংসতার ওপর একটি সম্মেলন ডাকার অধিকার দেওয়া হয়। ১৯৯৮ সালে তিনি ফোর্ড ফাউন্ডেশন কারিকুলাম ডেভেলপমেন্ট গ্রান্ট লাভ করেন। ২০০৮ সালে তিনি অ্যামহার্স্ট কলেজে অসামান্য শিক্ষকতা পুরস্কার পান এবং তাকে সিনিয়র অ্যাসেম্বলিতে সমাবর্তন বক্তা হিসেবে মনোনীত করা হয়। তিনি ২০১২ সালে ইনফোসিস পুরস্কারের সমাজবিজ্ঞান জুরিতেও দায়িত্ব পালন করেন।

## প্রকাশনা

### বইসমূহ

* বসু, অমৃতা। "Violent Conjunctures in Democratic India" (কেমব্রিজ ইউনিভার্সিটি প্রেস, কনটেনশাস পলিটিক্স সিরিজ, ২০১৫)
* বসু, অমৃতা। *Two Faces of Protest: Contrasting Modes of Women’s Activism in India.* ইউনিভার্সিটি অফ ক্যালিফোর্নিয়া প্রেস এবং অক্সফোর্ড ইউনিভার্সিটি প্রেস: নয়াদিল্লি, ১৯৯২
* বসু, অমৃতা, সম্পাদিত, *The Challenge of Local Feminisms: Women’s Movements in Global Perspective.* বোল্ডার: ওয়েস্টভিউ প্রেস, ১৯৯৫ এবং নয়াদিল্লি: কালি ফর উইমেন, ১৯৯৮
* বসু, অমৃতা, সহ-সম্পাদিত। *Community Conflicts and the State in India.* দিল্লি: অক্সফোর্ড ইউনিভার্সিটি প্রেস, ১৯৯৭
* বসু, অমৃতা, সহ-সম্পাদিত। *Appropriating Gender: Women’s Activism and Politicized Religion in South Asia.* নিউ ইয়র্ক: রুটলেজ এবং নয়াদিল্লি: কালি ফর উইমেন, ১৯৯৮
* বসু, অমৃতা, সহ-সম্পাদিত। *Localizing Knowledge in a Globalizing World.* সিরাকিউস ইউনিভার্সিটি প্রেস, ২০০২
* বসু, অমৃতা, সহ-সম্পাদিত, *Beyond Exceptionalism:* *Violence, Religion and Democracy in India*. সিগাল প্রেস: নয়াদিল্লি এবং লন্ডন, ২০০৬
* বসু, অমৃতা, সম্পাদিত, *Women's Movements in the Global Era: The Power of Local Feminisms.* ওয়েস্টভিউ প্রেস: বোল্ডার, কলোরাডো, ২০১০।

## আরও দেখুন
* নারীবাদী অর্থনীতি
* নারীবাদী অর্থনীতিবিদদের তালিকা

## তথ্যসূত্র

## বহিঃসংযোগ
*হোম পেজ ইন্টারন্যাশনাল অ্যাসোসিয়েশন ফর ফেমিনিস্ট ইকোনমিক্স (IAFFE)
*হোম পেজ *[[Feminist Economics (journal)|ফেমিনিস্ট ইকোনমিক্স]]* সাময়িকী